Държавен вестник, бр. 17, 2013 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  17
си адрес или адрес на пребиваване, като текстът 
по ал. 21 се заличава служебно. Имената на 
избирателите се изваждат от списъка по ал. 22.
(26) Органът по ал. 13 създава и поддържа 
регистър на избирателите, заявили желание за 
гласуване по интернет. В регистъра се отбелязват 
и гласувалите по интернет избиратели. 
(27) Гласуването чрез сайта по ал. 16 включва 
следните етапи:
1. избирателят влиза в електронния адрес 
на сайта;
2. избирателят въвежда единния си граждан­
ски номер като потребителско име и използва 
паролата по ал. 24;
3. в случай на три неуспешни опита за 
идентификация достъпът до системата за този 
потребител се прекратява за един час, като пре­
кратяването не се отнася за съответния IP адрес;
4. след успешна идентификация по т. 2 изби­
рателят получава електронна бюлетина, която 
съдържа същите варианти за гласуване и е 
проектирана по същия начин както хартиената 
бюлетина, като е предвидена възможност да 
не се гласува за нито един от участващите в 
изборите политически субекти;
5. след като избирателят направи своя избор, 
системата изисква потвърждаване на избора;
6. избирателят може трикратно да промени 
избора си, като след всяка промяна се изисква 
потвърждаване на новия избор;
7. след потвърждаване на избора по т. 5 или 
6 гласът на избирателя се записва и съхранява 
в електронна избирателна кутия;
8. след записване на гласа в кутията по т. 7 
избирателят получава съобщение за приключване 
на процедурата по гласуването;
9. след приключване на гласуването информа­
цията за направения избор изчезва от интернет 
терминала и става недостъпна за следващи по­
требители на този терминал; заличава се също 
информацията за самоличността на избирателя 
и за използваните от него потребителско име 
и парола.
(28) След като избирателят гласува в условията 
на ал. 27, достъпът на използвания от него IP 
адрес до сайта по ал. 16 се блокира за срок два 
часа. При гласуването не се допуска използване 
на прокси-сървъри. При опит за гласуване чрез 
прокси-сървър избирателят получава съобщение 
за това, като паролата му се блокира за срок 
три часа. При всеки следващ опит за гласуване 
чрез прокси-сървър избирателят получава съоб­
щение за това, като паролата му се блокира за 
срок 6 часа. Избирателят има право да гласува 
общо три пъти чрез процедурата по ал. 27, като 
е валидно само последното гласуване.
(29) Когато поради възникнали непреодолими 
обстоятелства гласуването по ал. 27 и 28 бъде 
прекратено, Централната избирателна комисия 
незабавно уведомява за това районните избира­
телни комисии, които уведомяват секционните 
избирателни комисии. Централната избирателна 
комисия незабавно уведомява Министерството на 
външните работи. Регистрираните за гласуване 
по ал. 17 избиратели имат право да гласуват в 
изборния ден в избирателните секции по посто­
янния си адрес или по адреса си на пребиваване 
в страната, както и в избирателните секции в 
чужбина.
(30) Незабавно след 21.00 часа в деня, пред­
хождащ изборния ден, данните от гласуването 
по интернет се обобщават и изпращат в елек­
тронен вид, подписани с електронен подпис, на 
Централната избирателна комисия. 
(31) Данните от гласуването по интернет се 
отразяват по райони, като се посочва и броят 
на избирателите, които не са направили избор. 
Резултатите от гласуването по райони и общо за 
страната се получават, като се обединят данните 
от гласуването с хартиени бюлетини и данните 
от гласуването по интернет. 
(32) Текущи данни и предварителни резултати 
от гласуването по интернет и от гласуването с 
хартиени бюлетини се публикуват на интернет 
страницата на Централната избирателна коми­
сия след обобщаването им по райони. Данни от 
гласуването по интернет за партии, коалиции 
от партии, инициативни комитети и кандидати 
не се оповестяват до 21.00 часа в изборния ден.
(33) Централната избирателна комисия може 
да съобщава данни за броя на избирателите, 
гласували по интернет, и преди срока по ал. 32.
(34) Окончателните резултати от гласуването 
по интернет се публикуват, както следва:
1. незабавно след обявяването им – на сайта 
по ал. 16, на интернет страницата на Централната 
избирателна комисия, както и на други сайтове 
на електронното правителство;
2. не по-късно от 30 дни след обявяването 
им – в специален бюлетин на Централната 
избирателна комисия и на технически носител.
(35) За целите на гласуването по интернет:
1. „електронно гласуване“ е гласуване, при 
което на определен етап от подаване на гласа 
избирателят използва електронно устройство;
2. „електронна бюлетина“ е електронен модел 
върху визуален, аудио или тактилен терминал на 
бюлетината за гласуване, съдържащ възможнос­
тите за избор при хартиената бюлетина, както 
и допълнителна възможност да не се гласува 
за който и да е от участващите в изборите по­
литически субекти;
3. „електронен глас“ е защитен и аноними­
зиран избор на избирателя при електронното 
гласуване; гласът е действителен, когато из­
борът е за участващ в изборите политически 
субект, и е недействителен, когато е избрана 
възможността да не се гласува за който и да е 
от политическите субекти;
4. „електронна избирателна кутия“ е елек­
тронно средство за съхраняване на електронните 
гласове;